16.1.2023
SK
Úradný vestník Európskej únie
L 14/365
Obrázok 1 Znázornenie podmienok atmosférického tlaku a teploty
7.
Mimocyklové laboratórne skúšky a skúšky motorov vozidiel pri typovom schvaľovaní Požiadavky mimocyklových laboratórnych skúšok sa neuplatňujú na typové schvaľovanie zážihových motorov podľa tohto predpisu.
7.1.
Celosvetová harmonizovaná riadiaca oblasť neprekročenia Oblasť riadenia WNTE sa skladá z bodov otáčok a zaťaženia motora vymedzených v bodoch 7.1.1 až 7.1.6.
Obrázok 2 je príkladom riadiacej oblasti WNTE.
7.1.1.
Rozsah otáčok motora Riadiaca oblasť WNTE zahŕňa všetky prevádzkové otáčky medzi 30 percentilom kumulatívneho rozdelenia otáčok počas skúšobného cyklu WHTC vrátane voľnobežných otáčok, (n30) a najvyššími otáčkami, kde dochádza k 70 % maximálneho výkonu (nhi).
Obrázok 3 je príkladom kumulatívneho rozdelenia frekvencie otáčok WNTE pre konkrétny motor.
7.1.2.
Rozsah krútiaceho momentu motora Riadiaca oblasť WNTE zahŕňa všetky body zaťaženia motora s hodnotou krútiaceho momentu väčšou alebo rovnou 30 % hodnoty maximálneho krútiaceho momentu motora.
7.1.3.
Rozsah výkonu motora Bez ohľadu na ustanovenia bodov 7.1.1 a 7.1.2 sa otáčky a body zaťaženia pod 30 % hodnoty maximálneho výkonu motora vynímajú z riadiacej oblasti WNTE pre všetky emisie.
7.1.4.
Uplatnenie koncepcie radu motorov V zásade každý motor v rámci radu s jedinečnou krivkou krútiaceho momentu/výkonu bude mať svoju vlastnú riadiacu oblasť WNTE.
V prípade skúšok v prevádzke sa použije vlastná riadiaca oblasť WNTE príslušného motora.
V prípade skúšok typového schvaľovania (certifikačných skúšok) v rámci koncepcie radu motorov globálneho technického predpisu (GTR) o WHDC môže výrobca dobrovoľne použiť jednu riadiacu oblasť WNTE pre rad motorov za týchto podmienok: